ANC het nie behoorlike beleid oor teistering | Netwerk24
ANC het nie behoorlike beleid oor teistering
Deur Bonolo Selebano 26 Februarie 2019 17:22
Die ANC het Dinsdag toegegee dat hy nie ’n behoorlike beleid het vir werknemers wat klaers is in sake wat met seksuele wandade verband hou nie.
Ace Magashule, sekretaris-generaal van die ANC, het ’n media-inligtingsessie in Johannesburg gehou nadat die party versoeke van Zizi Kodwa en Pule Mabe aanvaar het om van hul verpligtinge as woordvoerders onthef te word weens afsonderlike bewerings van seksuele teistering teen hulle.
Die ANC het 90 dae tyd om beleid oor seksuele teistering in te stel ná bevindinge van ’n griewekomitee wat gekyk het na die bewerings van seksuele wandade teen Mabe.
Die beleid wat geformuleer word, sal groter duidelikheid bied oor die werkverhouding tussen werknemers en hul hoofde sê Magashule.
“Ons het nog nie ’n behoorlike beleid oor seksuele teistering nie. Ons wil dit aan verskeie mense voorlê, selfs spesialis-regslui, sodat ons seker is alle aspekte is ingesluit.”
Ons het nog nie ’n behoorlike beleid oor seksuele teistering nie. Ons wil dit aan verskeie mense voorlê, selfs spesialis-regslui, sodat ons seker is alle aspekte is ingesluit.
Kodwa is van sy pligte onthef nadat dit die naweek aan die lig gekom het dat hy na bewering ’n jong vrou by ’n private geselligheid in April 2018 verkrag het. Mabe is vrygespreek na ’n interne ondersoek nadat sy persoonlike assistent hom van seksuele wandade beskuldig het.
Hy het egter steeds aangebied om van sy pligte onthef te word nadat die klaagster aangedui het dat sy verdere stappe teen hom gaan oorweeg.
Die ANC het hul versoeke aanvaar om van hul pligte onthef te word.
Dit maak ’n mens “neerslagtig” dat die ANC nog nooit daaraan gedink het om beleid te kry oor seksuele teistering nie, sê Mbuyiselo Botha, medestigter van die die Suid-Afrikaanse kommissie vir geslagsgelykheid.
“Dit laat dit voorkom asof die ANC nog nooit kwessies oor vroue en hul liggaam ernstig opgeneem het nie.”
Meer oor: Anc | Zizi Kodwa | Pule Mabe | Ace Magashule | Johannesburg | Teistering
Fransman nou in Kimberley verhoor
Kodwa, Mabe het gevra om uit amp verwyder te word - Ace
ANC skop hoës uit oor sekssake